

# JÕELÄHTME VALLAVALITSUS

Keskkonnaamet

Päästeamet 02.01.2025 nr 6-4/16

**Neeme küla Saigumäe maaüksuse ja lähiala detailplaneering**

Teatame, et **Neeme küla Saigumäe maaüksuse ja lähiala detailplaneeringu avalik väljapanek toimub 13.01.–11.02.2025 ning avalik arutelu toimub Jõelähtme vallamajas 18.02.2025 kell 16:00.**

Neeme küla Saigumäe maaüksuse ja lähiala detailplaneeringukoostamine algatati Jõelähtme Vallavolikogu 17.08.2023 otsusega nr 136.

Planeeringuala asub Jõelähtme vallas Neeme küla lääneosas ning selle suurus on ca 1,7 ha. Juurdepääs alale toimub avaliku kasutusega Untaugu teelt üle eraomandis olevate kinnistute.

Planeeringuala hõlmab Neeme küla Saigumäe (katastritunnus 24505:001:0078) ja Tiigimäe (katastritunnus 24505:001:0379) maaüksuseid.

Detailplaneeringuga nähakse ette Saigumäe kinnistu sihtotstarbe muutmine elamumaaks ning kavandatavale elamumaa krundile määratakse ehitusõigus ja hoonestustingimused üksikelamu ja kuni kolme abihoone ehitamiseks, kavandatakse juurdepääs ja tehnovarustuse lahendus ning seatakse keskkonnatingimused planeeringuga kavandatu elluviimiseks.

Vastuvõetav detailplaneeringu lahendus sisaldab ettepanekut kehtiva üldplaneeringu muutmiseks ehituskeeluvööndi ulatuse osas. Üldplaneeringu muutmine on põhjendatud kuna Saigumäe kinnistule saab elamu rajada väljapoole ehituskeeluvööndit, kuid ehituskeeluvööndisse jääb eluhoonele juurdepääsutee, mille rajamiseks on vajalik taotleda ehituskeeluvööndi vähendamist. Uute elamute kavandamine olemasolevasse kvaliteetsesse keskkonda ja olemasoleva asustuse tihendamine on kehtiva maakonnaplaneeringu ja koostamisel oleva Jõelähtme valla üldplaneeringu üheks eesmärkidest.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel (joelahtme.kovtp.ee).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 17.02.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee